ทิงเกอร์เบลล์ ผจญภัยแดนมนุษย์

ทิงเกอร์เบลล์ ผจญภัยแดนมนุษย์ () เป็นภาพยนตร์แอนิเมชันอเมริกัน แนวผจญภัยจินตนิมิต ออกฉาย ค.ศ. 2010 และเป็นภาพยนตร์ลำดับที่สามในแฟรนไชส์ นางฟ้าดิสนีย์ ผลิตโดยดิสนีย์ตูนสตูดิโอส์ เรื่องราวยังคงมุ่งเน้นไปที่ทิงเกอร์เบลล์ นางฟ้าตัวละครที่สร้างสรรค์โดยเจ.เอ็ม.แบร์รี นนาฏกรรมเรื่อง ปีเตอร์ แพน หรือ เด็กชายผู้ไม่ยอมเติบโต เมื่อ ค.ศ. 1904 และปรากฏในงานดัดแปลงต่าง ๆ ของดิสนีย์ในเวลาต่อมา ผลิตโดยพรานาสตูดิโอส์ และสร้างขึ้นด้วยเทคโนโลยีดิจิทัล 3 มิติ (3D modeling) ภาพยนตร์ออกจำหน่ายในรูปแบบดีวีดีและบลูเรย์ โดยวอลต์ดิสนีย์สตูดิโอส์โฮมเอนเตอร์เทนเมนต์ เมื่อวันที่ 21 กันยายน ค.ศ. 2010 โดยมีจุดเด่นแตกต่างจากภาพยนตร์เรื่องอื่นในชุดเดียวกัน คือ เหตุการณ์ทั้งหมดไม่ได้เกิดขึ้นในพิกซีฮอลโลว์แต่ดำเนินเรื่องในโลกมนุษย์เป็นหลัก

 นักพากย์เสียง 
 เมย์ วิตแมน ให้เสียงเป็น ทิงเกอร์เบลล์ นางฟ้าช่างประดิษฐ์
 ลอเรน โมต ให้เสียงเป็น เอลิซาเบธ "ลิซซี" กริฟฟิทส์ เด็กหญิงมนุษย์อายุ 9 ขวบที่มีสำเนียงอังกฤษและชื่นชอบนางฟ้า
 ไมเคิล ชีน ให้เสียงเป็น ดร.กริฟฟิทส์, นักวิทยาศาสตร์ที่มักมีเรื่องให้คิดอยู่เสมอ และคุณพ่อของลิซซีที่เป็นพ่อม่ายผู้รักลูกแต่ก็เข้มงวด ซึ่งไม่เชื่อเรื่องนางฟ้า
 แพมเมลา แอดลอน ให้เสียงเป็น วิเดีย นางฟ้าผู้บินได้เร็ว
 ลูซี หลิว ให้เสียงเป็น ซิลเวอร์มิสต์ นางฟ้าแห่งน้ำ
 เรเวน-ซิโมนี ให้เสียงเป็น อิริเดสซา นางฟ้าแห่งแสง
 คริสติน เชโนเวท ให้เสียงเป็น โรเซตตา นางฟ้าแห่งสวน
 แองเจลา บาร์ตีส์ ให้เสียงเป็น ฟอว์น นางฟ้าแห่งสัตว์
 ร็อบ พอลเซน ให้เสียงเป็น บ็อบเบิล ชายร่างผอมบางคล้ายนกกระจอก สวมแว่นตาขนาดใหญ่ และเป็นเพื่อนสนิทที่สุดของแคลงก์
 เจฟ เบนเนต ให้เสียงเป็น แคลงก์ ชายร่างใหญ่ช่างตีเหล็กเสียงดัง และคนขับรถ
 เจสซี แม็กคาร์ตนีย์ ให้เสียงเป็น เทอเรนซ์ ผู้ดูแลผงพิกซีดัสต์
 คารา ดิลลอน ให้เสียงเป็น ผู้บรรยาย
 เฟท พรินซ์ ให้เสียงเป็น คุณนายเพอร์กินส์ เพื่อนบ้านของลิซซีและ ดร.กริฟฟิทส์
 บ็อบ เบอร์เกน ให้เสียงเป็น ชีส (ตัวละครหนู) และเสียงพากย์เพิ่มเติม

 การออกฉาย 
ภาพยนตร์เรื่อง ทิงเกอร์เบลล์ ผจญภัยแดนมนุษย์ มีการจัดฉายรอบปฐมทัศน์ในสหรัฐอเมริกาที่ลาซิเอนากาพาร์ก โดยฉายบนจอภาพยนตร์เป่าลมกลางแจ้งในสหราชอาณาจักรและไอร์แลนด์ ภาพยนตร์เข้าฉายในโรงภาพยนตร์เมื่อวันที่ 13 สิงหาคม ค.ศ. 2010 หลังจากมีงานรอบปฐมทัศน์ที่โรงแรมเมย์แฟร์ กรุงลอนดอน เมื่อวันที่ 8 สิงหาคม ค.ศ. 2010 ซึ่งมีลอเรน โมต เข้าร่วมงานActress Lauren Moat attends the USA premiere of Tinker Bell and The Great Fairy Rescue, Wireimage

สำหรับสหรัฐ ภาพยนตร์มีการฉายกลางแจ้งอีกครั้งเมื่อวันที่ 28 สิงหาคม ค.ศ. 2010 ในงานเทศกาลอาหารโรงภาพยนตร์กลางแจ้งที่ลาซิเอนากาพาร์ก เมืองเบเวอร์ลีฮิลส์ รัฐแคลิฟอร์เนีย ระหว่างวันที่ 3–19 กันยายน ค.ศ. 2010 ภาพยนตร์ถูกนำไปฉายที่โรงละครแคพิตัน เพื่อให้มีคุณสมบัติเข้าชิงรางวัลออสการ์ สาขาภาพยนตร์แอนิเมชันยอดเยี่ยม อย่างไรก็ตาม ความพยายามของดิสนีย์ในการผลักดันให้มีผู้เข้าชิงเพิ่มจากสามเป็นห้าเรื่องไม่ประสบความสำเร็จ เนื่องจากกฎของสถาบันในขณะนั้นกำหนดว่า จะต้องมีภาพยนตร์แอนิเมชันอย่างน้อย 16 เรื่องที่ส่งเข้าพิจารณาในปีเดียวกัน

ภาพยนตร์ออกจำหน่ายในรูปแบบดีวีดีและบลูเรย์ในสหรัฐเมื่อวันที่ 21 กันยายน ค.ศ. 2010 และเช่นเดียวกับสองภาคก่อนหน้า ภาพยนตร์ได้ออกอากาศครั้งแรกทางดิสนีย์แชนแนล เมื่อวันที่ 20 พฤศจิกายน ค.ศ. 2010

 อ้างอิง 

 แหล่งข้อมูลอื่น 



หมวดหมู่:ภาพยนตร์อเมริกันที่ออกฉายในปี พ.ศ. 2553
หมวดหมู่:ภาพยนตร์แอนิเมชันแนวจินตนิมิตอเมริกัน
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์แอนิเมชันที่มีฉากในลอนดอน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์ปฐมบทอเมริกัน
หมวดหมู่:ทิงเกอร์เบลล์ (ภาพยนตร์ชุด)
หมวดหมู่:ภาพยนตร์แอนิเมชันโดยดิสนีย์ตูนสตูดิโอส์